Om 'n man te koop - Dalene Matthee
Die verhale is almal helder, die inhoud is vars — aan die ongewone kant. Hoewel dit meestal die liefde tot tema neem, is daar ´n ryke verskeidenheid. Ons maak kennis met ouer enkellopers se halsstarrige en onvolmaakte verhoudings, maar sien ook hoe jonger geliefdes 'aangehelp' word deur ´n ouer vrou.
Hierdie verhale lees lekker: om vlot te skryf, was vir Matthee 'n natuurlike gawe en nie iets wat sy met moeite moes aanleer nie. Die stories weerspieël 'n roerende eenvoud, en die eg menslike warmte wat Matthee beroemd sou maak.